**Zasadnutie zo dňa 4.5.2011**

Zápisnica č. 2/2011 zo zasadnutia
obecného zastupiteľstva vo Veľkých Kostoľanoch
konaného dňa 4. mája 2011, o 18.00 hod.

Počet poslancov OZ: 9
Počet prítomných poslancov: 8

Rokovanie obecného zastupiteľstva otvoril a viedol Mgr. Gilbert Liška, starosta obce. Konštatoval, že na rokovaní obecného zastupiteľstva sa zúčastnila nadpolovičná väčšina poslancov obecného zastupiteľstva a vyhlásil rokovanie za uznášaniaschopné.

Program:

1. Otvorenie rokovania
2. Kontrola overenia zápisnice
3. Návrh overovateľov zápisnice
4. Voľba návrhovej komisie na výrok uznesenia
5. Prerokovanie petície občanov
6. Prerokovanie stavebných prác na rekonštrukcii domu kultúry
7. Prerokovanie ponuky spoločnosti Slovanet, a.s.
8. Prerokovanie aktualizácie dopravného plánu
9. Odpredaj vozidla Škoda Fabia a drobného inventára do vlastníctva Katelstavu
10. Uzávierka Katelstavu, s.r.o. za rok 2010
11. Správa o činnosti jednotlivých komisií
12. Prerokovanie dotácie pre organizáciu Chovatelia II
13. Majetkové priznanie vedúcich zamestancov
14. Prerokovanie zvýšenia nájmu v BD o 19 percent (daň z príjmu)
15. Žiadosti občanov a organizácií
16. Prerokovanie vymáhania poplatkov od neplatičov
17. Diskusia a interpelácie
18. Písomné upozornenie hlavnému kontrolórovi
19. Schválenie návrhu uznesenia

1.
OZ schvaľuje návrh programu rokovania.

Za: 6
Proti: 0
Zdržal sa: 0
Počet poslancov pri hlasovaní: 6

2.
Overovatelia zápisnice Mgr. Erik Porubský a Ing. Lucia Duranová konštatovali, že zápisnica bola napísaná v súlade s rokovaním.

3.
OZ schvaľuje návrh overovateľov zápisnice zasadnutia v zložení: MVDr. Miroslav Bernát, Mgr. Pavol Krátký.

Za: 7
Proti: 0
Zdržal sa:
Počet poslancov pri hlasovaní: 7

4.
OZ schvaľuje návrhovú komisiu v zložení: Gabriela Španková, Marek Magula

Za: 7
Proti: 0
Zdržal sa: 0
Počet poslancov pri hlasovaní: 7

5.
OZ berie na vedomie petíciu občanov. Petíciou sa zaoberala stavebná komisia a komisia verejného poriadku, ktorá po prešetrení problematiky v zápisnici uvedie svoje stanovisko. Prerokovanie petície za účasti obidvoch strán a komisií sa bude konať 11. mája 2011 o 19.00 hod. O termíne stretnutia boli oboznámení účastníci petície na zasadnutí OZ a druhá strana bude oboznámená telefonicky.

Za: 8
Proti: 0
Zdržal sa: 0
Počet poslancov pri hlasovaní: 8

6.
OZ schvaľuje vypracovanie stavebného projektu na výstavbu bezbariérového vstupu a rekonštrukciu schodísk DK a zrealizovanie ďalších prác naviac na budove: fasádna farba, protislnečné fólie na okná z južnej strany budovy, konštrukcia na zakrytie vstupu do kotolne a pivnice, výmena dlažby v zádverí hlavného vstupu, skrinka na plynové zariadenie. Ceny za stavebné práce budu vyčíslené na základe stavebného projektu.

Za: 7
Proti: 0
Zdržal sa: 1 (Bernát)
Počet poslancov pri hlasovaní: 8

7.
OZ schvaľuje podpísanie zmluvy o spolupráci a prenájme káblových rozvodov na šírenie internetu medzi spoločnosťami Katelstav, s.r.o a Slovanet, a.s.

Za: 8
Proti: 0
Zdržal sa:
Počet poslancov pri hlasovaní: 8

8.
OZ schvaľuje aktualizáciu dopravného plánu nasledovne: premiestnenie retardéru na ulici Ľ. Štúra spred domu č. 451/55 k detskému ihrisku, premiestniť dopravnú značku D56a na ul. Ľ. Štúra k budove COOP Jednota, vyznačiť prechody pre chodcov na ul. J. Hollého pri napojení chodníkov na ul. Záhradná a na ul. Trnavská pri napojení s ulicou M. Korvína.

Za: 8
Proti: 0
Zdržal sa:
Počet poslancov pri hlasovaní: 8

9.
OZ schvaľuje odpredaj materiálu vo vlastníctve obce spoločnosti Katelstavu, s.r.o. za cenu 1 Eur nasledovne:

- vozidlo Škoda Fabia 1,2 PN 955 BK, VIN TMBJY16Y974112282
- vysúvací rebrík ZD 12
- pretláčacie zariadenie
- zbíjacie kladivo
- snehová radlica
- rezačka na asfalt
- elektrocentrála
- vŕtačka elektrická ručná
- zverák
- karbobrúska
- miešačka na betón
- žací stroj ZV - 94
- 2x plastový sud na vodu

Za: 8
Proti: 0
Zdržal sa:
Počet poslancov pri hlasovaní: 8

10.
OZ schvaľuje uzávierku spoločnosti Katelstav, s.r.o.

Za: 8
Proti: 0
Zdržal sa: 0
Počet poslancov pri hlasovaní: 8

11.
OZ berie na vedomie správy o činnosti jednotlivých komisií. O činnosti informovali predsedovia komisií, zápisnice sú uložené na OcÚ.

Za: 8
Proti: 0
Zdržal sa: 0
Počet poslancov pri hlasovaní: 8

12.
OZ schvaľuje dotáciu pre organizáciu Chovatelia II na rok 2011 vo výške 185 Eur.

Za: 8
Proti: 0
Zdržal sa: 0
Počet poslancov pri hlasovaní: 8

13.
OZ berie na vedomie podané majetkové priznanie vedúcich zamestnancov: riaditeľky ZŠ Mgr. Anny Sokolovskej, riaditeľky MŠ Moniky Herchlovej a hlavnej kontrolórky Renáty Slobodovej.

Za: 8
Proti: 0
Zdržal sa: 0
Počet poslancov pri hlasovaní: 8

14.
OZ schvaľuje zvýšenie nájmu pre nájomcov bytových domov vo vlastníctve obce z dôvodu zmeny legislatívy - daň z príjmu, o 19 percent s účinnosťou od 1. júna 2011.

Za: 8
Proti: 0
Zdržal sa: 0
Počet poslancov pri hlasovaní: 8

15.
Žiadosti občanov a organizácií:

A.
OZ schvaľuje návrh Základnej školy vo Veľkých Kostoľanoch na zvýšenie nákladov na nákup potravín na jedno jedlo podľa vekových kategórií stravníkov od 1. apríla 2011 nasledovne:

Finančné pásmo 2

Materská škola Základná škola
desiata 0,27 € I. stupeň 0,90 €
obed 0,59 € II. stupeň 0,96 €
olovrant 0,20 € dospelí 1,06 €
dospelí 1,06 €

Za: 8
Proti: 0
Zdržal sa: 0
Počet poslancov pri hlasovaní: 8

B.
OZ schvaľuje osadenie stĺpa s osvetlením parkoviska na ulici Mierová pri bytovom dome č.
921.

Za: 8
Proti: 0
Zdržal sa: 0
Počet poslancov pri hlasovaní: 8

C.
OZ berie na vedomie žiadosť obyvateľov nájomných bytov na ulici Mierová č. 918, 919, 920 a 921 o vytvorenie menšieho detského. O ihrisko sa budú starať nájomníci bytov podľa svojich možností. Výška dotácie na vytvorenie ihriska bude prerokovaná s ekonomickou komisiou.

Za: 8
Proti: 0
Zdržal sa: 0
Počet poslancov pri hlasovaní: 8

D.
OZ berie na vedomie žiadosť Žanety Karabovej, bytom Ľ. Štúra 815, Veľké Kostoľany o zriadenie špeciálnej triedy v Základnej škole vo Veľkých Kostoľanoch. Deti Filip a Janette každoročne navštevujú psychológa, ktorý zisťuje ich mentálny vývoj. Na základe týchto zistení sú deti postihnuté ľahkou mentálnou retardáciou. V detskom integračnom centre boli navrhnuté možnosti: navštevovanie bežnej triedy s redukciou učiva alebo návšteva špeciálnej triedy. Ako najvhodnejšie sa javí návšteva špeciálnej triedy. Najväčšou výhodou je, že v tomto prípade by mohli byť deti zaradené medzi ostatné deti, čo by zlepšilo kvalitu ich života aj mimo školy.

Po kladnom vyjadrení riaditeľky školy, obec ako zriaďovateľ pripraví potrebnú dokumentáciu a žiadosť na KŠÚ v Trnave na zabezpečenie vytvorenia špeciálnej triedy.

Za: 8
Proti: 0
Zdržal sa: 0
Počet poslancov pri hlasovaní: 8

E.
OZ berie na vedomie otvorenie prevádzky predajne Ovocie - Zelenina a doplnkový tovar, ku dňu 1. marca 2011 v obci Veľké Kostoľany na ulici J. Hollého č. 186.

Za: 8
Proti: 0
Zdržal sa: 0

Počet poslancov pri hlasovaní: 8

F.
OZ schvaľuje otváracie hodiny prevádzky predajne Ovocie - Zelenina a doplnkový tovar, ku dňu 1. marca 2011 v obci Veľké Kostoľany na ulici J. Hollého č. 186 nasledovne: PO - PIA 7.00 - 18.00, SO 7.00 - 18.00, NE zatvorené.

Za: 8
Proti: 0
Zdržal sa: 0
Počet poslancov pri hlasovaní: 8

16.
OZ schvaľuje vymáhanie poplatkov od neplatičov obce nasledovne:
1. zverejnenie na úradnej tabuli a na webovej stránke obce, požiadavka do 30 dní uhradiť
2. po neuhradení obec postúpi nedoplatky vymáhaciemu orgánu (exekúcia a pod.)

Za: 8
Proti: 0
Zdržal sa: 0
Počet poslancov pri hlasovaní: 8

17.
OZ berie na vedomie písomné upozornenie hlavnému kontrolórovi obce, ktoré predložil poslanec OZ Mgr. Erik Porubský.

Za: 8
Proti: 0
Zdržal sa: 0
Počet poslancov pri hlasovaní: 8

18.

Diskusia

Roman Maslík
- rámci zaslanej petície sa vyjadroval k hlučnosti a prašnosti na pozemku Ľudovíta Radošovského, ktorý občanov bývajúcich v blízkosti obťažuje dopravnou činnosťou.
- ďalej upozornil na nezákonný výrub stromov na pozemku spoločnosti COOP Jednota, ktoré údajne vypílil Ľudovít Radošovský so súhlasom spoločnosti COOP Jednota.
- problematikou sa bude zaoberať komisia 11. mája 2011

Emília Hanzelová
- pripomienky k umiestneniu retardéra. Z jej strany bola požiadavka na premiestnenie spomaľovača na iné miesto, alebo odstránenie retardéra.
- sťažuje sa na hluk pri prejazde nákladných vozidiel v ranných hodinách
- poslanec Dr. Bernát v rámci svojich kontaktov zariadi, aby v ranných hodinách polícia zabezpečila dodržiavanie pravidiel cestnej premávky

Mgr. Erik Porubský
- informoval o príprave založenia kynologického klubu
- členovia klubu budú žiadať od obce priestor, na ktorom by sa mohli realizovať cvičenia psov (za zberným dvorom)

19.
OZ schvaľuje predložený návrh uznesenia:

Za: 8
Proti: 0
Zdržal sa: 0
Počet poslancov pri hlasovaní: 8

Overovatelia zápisnice: MVDr. Miroslav Bernát

Mgr. Pavol Krátký